In Januarie 2003 het Suid-Afrika wakker geword met die nuus dat nege mans gedurende die vroeë oggendure in Sizzler’s, ’n bordeel met net mans in Seepunt, Kaapstad, vermoor is.
Die roman In sneeu geskryf volg die lewens van drie jong mans tydens die weke wat tot die moorde lei.
Platsak Frikkie het pas matriek voltooi en begin by die bordeel werk. Bertus is ’n dertigjarige kliënt wie se lewe verbrokkel – en op Frikkie verlief raak. Adam bestuur ’n nabygeleë eetplek en word gedryf deur finansiële nood en sy verval in waansin.
Die skrywer, François Loots, woon in Seepunt. In sneeu geskryf skets dié Kaapse voorstad in die middel van somer, die besige toeristetyd.
Internasionaal gevierde misdaadskrywer Deon Meyer se bundel tydskrifverhale Bottervisse in die jêm het in 1997 verskyn. Nou is dié lekkerleesverhale in ’n splinternuwe, hersiene gedaante te kry, mét vyf verhale wat nog nooit voorheen gebundel is nie, onder andere “Die ballade van Robbie de Wee“. Elke verhaal ontlok ’n gevoel van deernis met die karakters, of ’n uitbundige skaterlag. En die romantiek bly nie agterweë nie. Van eerste tot laaste krul die leser se tone van pure leesplesier.